לוסי קוהו

לוסי אן קוהו (באנגלית: Lucy Ann Cohu; נולדה ב-2 באוקטובר 1968) היא שחקנית תיאטרון וקולנוע אנגלייה. היא ידועה מהופעותיה בתפקיד הנסיכה מרגרט בסרט "The Queen's Sister", בתפקיד אוולין ברוגן בסדרת הטלוויזיה "Cape Wrath", ובתפקיד אליס קרטר בסדרה "טורצ'ווד: ילדי כדור הארץ".

ביוגרפיה
לוסי אן קוהו נולדה בווילטשייר בשנת 1968. היא למדה בפנימייה, ואת הכשרתה המקצועית רכשה בבית הספר למשחק "Central School of Speech and Drama". היא סיפרה שעל אף שבמשפחתה רקע צבאי בולט, הוריה תמכו בשאיפותיה להיות שחקנית.

טלוויזיה וקולנוע
לפני שהתפרנסה ממשחק, קוהו הייתה מופיעה במסיבות לילדים. לדבריה אם היא לא הייתה מצליחה בקריירה של שחקנית היא הייתה עובדת בטיפול בילדים.

עבודתה הראשונה במשחק אחרי סיום הלימודים הייתה בתיאטרון רויאל אקסצ'נג' במנצ'סטר בהפקה של "גאווה ודעה קדומה" מאת ג'יין אוסטן. הופעת הבכורה שלה בטלוויזיה הייתה בפרק בסדרה "חדר מיון". היא המשיכה להופיע בתפקידים רבים בטלוויזיה בהם מייג'ור ג'סיקה ביילי בתוכנית הפופולרית "Soldier Soldier" של ITV. ב-2005 גילמה את דמותה של הנסיכה מרגרט בסרט על חיי הנסיכה שהוא בדיוני בחלקו "The Queen's Sister" עבור ערוץ 4. על הופעתה זו הייתה קוהו מועמדת לפרס אמי ולפרס האקדמיה הבריטית לאמנויות הקולנוע והטלוויזיה (BAFTA). היא זכתה לשבחים על הופעתה, לדוגמה במגזין וראייטי היה כתוב על הסרט שהוא "קצת חסר טעם" אבל "בזכות קוהו שווה לצפות בו". קוהו אמרה שהיא גילמה את מרגרט כאישה בעלת אנרגיה אדירה ובלתי נדלית. ושהיא מקווה שההפקה לא פגעה באיש.

קוהו הופיעה בסדרת הטלוויזיה "עיר מקלט", בסרט "נעלי בלט" בתפקיד ת'או דיינס, ובסדרה "טורצ'ווד" בעונה השלישית "ילדי כדור הארץ" בדמות אליס קרטר, בתו של קפטן ג'ק הרקנס.

תיאטרון
אחרי הפסקה של שמונה שנים חזרה קוהו לבמה וכיכבה בהפקה מחודשת של "Speaking in Tongues" בתיאטרון הדוכס מיורק לצדם של ג'ון סים, איאן הארט וקרי פוקס. היא זכתה לביקורות חיוביות על הופעתה. בפברואר 2010 החלה להופיע בתפקיד קטרינה סטוקמן בהפקה של המחזה "אויב העם" במשך חמישה שבועות בתיאטרון קרוסיבל לצדו של סר אנטוני שר. אחר כך שיחקה במחזה "Broken Glass" מאת ארתור מילר בתיאטרון טריסייקל.

חיים אישיים
קוהו חיה בקנזל גרין בברנט שבלונדון. היא הייתה נשואה לשחקן קורי ג'ונסון ממנו התגרשה.

פרסים
בנובמבר 2008 זכתה קוהו בפרס אמי הבינלאומי לשחקנית הטובה ביותר על הופעתה בדרמה המבוססת על סיפור אמיתי "Forgiven".

פילמוגרפיה
טלוויזיה
 שנה שם שם באנגלית תפקיד הערות 1991 חדר מיון Casualty תרזה ג'ונסון בפרק "Beggars Can't Be Choosers" 1992 The Good Guys לוסי האוולס בפרק "Relative Values" Sam Saturday ג'יל קונור בפרק "On the Other Hand" 1993 פוארו Poirot מריאן דרולארד בפרק "The Chocolate Box" 1994 A Very Open Prison כתבת The Dwelling Place איזבל פישל מיני-סדרה 1995 Loving ויולט Pie in the Sky מיס ווטסון בפרק "Swan in His Pride" 1996 סיפורי המסתורין של רות רנדל The Ruth Rendell Mysteries מגדלן בפרק "The Secret House of Death" 1997 Peak Practice ג'ינה ג'ונסון סדרת טלוויזיה (3 פרקים) רבקה Rebecca רבקה מיני-סדרה חדר מיון Casualty ג'יין באזילי סדרת טלוויזיה (5 פרקים) Queen: Made in Heaven אישה Soldier Soldier מייג'ור ג'סיקה ביילי סדרת טלוויזיה (7 פרקים) 1998 וייקליף Wycliffe סופי קטרן בפרק "Standing Stone" 1999אר קיי או 281 RKO 281 דולורס דל ריו סרט טלוויזיה; ללא קרדיט 2000 Reach for the Moon אמליה מרצ'נט סדרת טלוויזיה (6 פרקים) 2002 In Deep אלינור בפרק "Blood Loss" The Real Jane Austen קסנדרה אוסטן 2003 כובע אדום Red Cap מגאן רודס בפרק "Cold War" תרופה מתוקה Sweet Medicine אנה וינטרסון סדרת טלוויזיה 2004 The Bill פיליפה מנסון סדרת טלוויזיה (9 פרקים) 2005 The Queen's Sister הנסיכה מרגרט סרט טלוויזיה 2006 פצצה Bombshell ולרי ולינג Coup! אמנדה מאן 2007 עיר מקלט Cape Wrath אוולין ברוגן Forgiven ליז פרס אמי הבינלאומי לשנת 2008 לשחקנית הטובה ביותר נעלי בלט Ballet Shoes תיאה דיין 2008 איינשטיין ואדינגטון Einstein and Eddington מילבה איינשטיין 2009 טורצ'ווד: ילדי כדור הארץ Torchwood: Children of Earth אליס קרטר מיס מארפל Agatha Christie's Marple פט פורטסקיו בפרק "A Pocket Full of Rye" Murderland סאלי מיני-סדרה 2010 עדות אילמת Silent Witness רבקה קונלי בפרק "Intent" רציחות במידסומר Midsomer Murders ג'ני ראסל בפרק "The Sword of Guillaume" 2012 לואיס Lewis מריון המונד בפרק "Fearful Symmetry" 2012, 2016 רחוב ריפר Ripper Street דבורה גורן סדרת טלוויזיה 2013 אטלנטיס Atlantis סירקה בפרק "Songs of Siren" ו-"Touched by the Gods" 2015 ברודצ'רץ' Broadchurch טס הנצ'רד 2016 Death in Paradise קרוליין במבר סדרת טלוויזיה (פרק אחד) 2016–2017 המפקח מגרה Maigret גברת מגרה סדרת טלוויזיה (3 פרקים)2020–הווהקוברהCOBRAרייצ'ל סאת'רלנד12 פרקים2022יחסים מסוכניםDangerous Liaisonsכריסטין3 פרקים

קולנוע
 שנה שם שם באנגלית תפקיד 1992 Pressing Engagement 2001 פארק גוספורד Gosford Park לוטי 2007 להיות ג'יין Becoming Jane אלייזה דה פוייד 2011 התעוררות The Awakening קונסטנס סטריקלנד 2014 The Inbetweeners 2 ניקי 2016 הבלש מגרה: איש מת Maigret's Dead Man גברת מגרה 2016 הבלש מגרה טומן מלכודת Maigret Sets a Trap גברת מגרה

קישורים חיצוניים

הערות שוליים

קטגוריה:שחקניות תיאטרון אנגליות
קטגוריה:זוכי פרס אמי הבין-לאומי: שחקנית
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1970
קטגוריה:בריטים שנולדו ב-1970